Operasjon Display Deterrence

Operasjon Display Deterrence var en NATO-operasjon i Tyrkia fra 26. februar til 30. april 2003 i forbindelse med konflikten med Irak. Operasjonen ble iverksatt etter at Tyrkia ba om støtte fra NATO-allierte med henvisning til Atlanterhavspaktens artikkel 4. Operasjon Display Deterrence var en luftforsvarsoperasjon med to AWACS-fly stasjonert ved luftforsvarsbasen i Konya, samt nederlandske og amerikanske bakkebaserte luftforsvarsvåpen av typen  MIM-104 Patriot stasjonert i Diyarbakır, Batman og İncirlik. Andre NATO-land bidro med annet utstyr og personell til operasjonen. Norge bidro med fire offiserer til Operasjon Display Deterrence.

Referanser

NATO
Tyrkias historie
Krigen i Irak
Etableringer i 2003
Opphør i 2003